b'\n_START_ARTICLE_\nN\xc3\xb6rdlingen\n_START_SECTION_\nGeografi\n_START_PARAGRAPH_\nHer finner man det kjente N\xc3\xb6rdlinger Ries, et gigantisk krater fra et meteorittnedslag for om lag 15\xc2\xa0millioner \xc3\xa5r siden. Meteoritten ble antatt \xc3\xa5 ha en diameter p\xc3\xa5 1\xc2\xa0km, og krateret har en diameter p\xc3\xa5 ca. 23\xc2\xa0km.\n_START_SECTION_\nHistorie\n_START_PARAGRAPH_\nMan har funnet rester av steinalderbosetting i n\xc3\xa6rheten av byen. Navnet Nordlinga er beskrevet f\xc3\xb8rste gang i \xc3\xa5r 898. I \xc3\xa5ret 1215 fikk byen handelsrettigheter og riksumiddelbarheten av keiser Fredrik II. Da ble den f\xc3\xb8rste bymuren bygget, restene av murene kan skjelnes fremdeles._NEWLINE_F\xc3\xb8rste gang N\xc3\xb6rdlingen nevnes som markedssted var i \xc3\xa5r 1219. Det var landbruksvarer s\xc3\xa5vel som tekstiler, pelsverk og metallvarer som ble omsatt. Byen ble den mest betydningsfulle s\xc3\xb8rtyske handelsbyen etter Frankfurt am Main. I 1238 ble store deler av den gamle bydelen \xc3\xb8delagt av brann. H\xc3\xa5ndverkere slo seg ned utenfor de opprinnelige bymurene. For \xc3\xa5 beskytte disse, lot keiser Ludvig IV bygge en ny mur rundt byen i 1327, og det er denne som st\xc3\xa5r i dag._NEWLINE_Det er kun tre byer som i dag fremdeles har en komplett mur rundt seg, de er foruten N\xc3\xb6rdlingen Dinkelsb\xc3\xbchl og Rothenburg ob der Tauber. St. Georgs-kirken ble p\xc3\xa5begynt i 1427. Byen var innblandet i to slag under tredve\xc3\xa5rskrigen (1618\xe2\x80\x931648).'